钦定古今图书集成/明伦汇编/氏族典/第508卷 > 《凌迪知万姓统谱》 > 穆提婆
## 钦定古今图书集成/明伦汇编/氏族典/第508卷 > 《凌迪知万姓统谱》 > 穆提婆

按《北齐书穆提婆传》：“提婆本姓骆，汉阳人也。父超，以
谋叛伏诛。提婆母陆令萱尝配入掖庭，后主襁褓之
中，令其鞠养，遂为胡后所昵。令萱奸巧多机辩，独擅
威福。天统初，奏引提婆入侍后主，录尚书事，封城阳
王。令萱又佞媚穆昭仪，养之为母，是以提婆改姓穆
氏。晋州军败，提婆奔投周军，令萱自杀，子孙大小皆
弃市。”